b'\n_START_ARTICLE_\nAnna Amalie af Preussen\n_START_SECTION_\nLiv og virke\n_START_PARAGRAPH_\nHendes far, soldatkongen (Frederik Vilhelm 1.), var ingen musikven, s\xc3\xa5 Amalie fik f\xc3\xb8rst musikundervisning fra da hun var 17 \xc3\xa5r. Hun l\xc3\xa6rte at spille cembalo og klaver, og da hun var 21 \xc3\xa5r fik hun ogs\xc3\xa5 undervisning i komposition. Hun l\xc3\xa6rte ogs\xc3\xa5 orgel og violin. Af en af Johann Sebastian Bachs studenter, Johann Philipp Kirnberger, l\xc3\xa6rte hun videre kompositionteknikker._NEWLINE_Anna Amalie skal have haft en k\xc3\xa6rlighedsaff\xc3\xa6re med baron Friedrich von der Trenck, som var af \xc3\xb8stpreussisk afstamning og en tidligere ven, yndling og adjudant af hendes \xc3\xa6ldre broder Fredrik. De var kortvarig forenede f\xc3\xb8r og under den anden schlesiske krig, men Trenck blev arresteret i 1745 og mist\xc3\xa6nkt for spionage for \xc3\xb8strigerne. Trenck blev senere l\xc3\xb8sladt p\xc3\xa5 kong Fredriks ordre, efter Amalies b\xc3\xb8n, og flygtede til \xc3\x98strig. Han blev til sidst henrettet under den revolution\xc3\xa6re terror i Paris i 1794 som angivelig aristokratisk spion._NEWLINE_Amalie blev, efter som hun n\xc3\xa6gtede at gifte sig, gjort til abbedisse af Quedlinburg i 1755 efter pres fra broren._NEWLINE_N\xc3\xa5r hun var i Berlin, boede hun om sommeren i det Vernezobreiske pal\xc3\xa6 i Berliner Wilhelmstra\xc3\x9fe, og om vinteren i sit pal\xc3\xa6 i Unter den Linden 7._NEWLINE_Da hun blev gammel, blev Anna Amalie blind. Hun d\xc3\xb8de efter l\xc3\xa6ngere tids sygdom._NEWLINE_Hun var tante til komponisten Anna Amalie, hertuginne af Sachsen-Weimar-Eisenach.\n_START_SECTION_\nV\xc3\xa6rker\n_START_PARAGRAPH_\nAnna Amalie ligger musikalsk mellem barokmusik og tidlig klassisisme. Under indflydelse fra den konservative Kirnberger befattede hun sig med de gamle komponister. Selv holdt hun imidlertid mere af den "\xc3\xa6dle enkelhed" i den tidlige klassiske musik mere end den gamle barokmusik._NEWLINE_Hendes store forbillede var Johann Sebastian Bach, og hun samlet manuskripter af ham. I dag er hun s\xc3\xa6rlig ber\xc3\xb8mt for denne samling, som nu ejes af Staatsbibliothek zu Berlin (Stiftung Preu\xc3\x9fischer Kulturbesitz)._NEWLINE_Selv komponerede hun kantater, koraler, lieder, kammermusik og marcher.'